KLASA: 406-03/24-02/01

URBROJ: 2167-23-01-24-03

Tar, 19. siječnja 2024.

Naručitelj OSNOVNA ŠKOLA TAR-VABRIGA iz Tara, Istarska 21, OIB:19604931364, zastupana po ravnateljici Andrei Baksa, sukladno članku 9. Pravilnika o provedbi postupaka jednostavne nabave objavljuje

**POZIV NA DOSTAVU PONUDE**

**u postupku jednostavne nabave za predmet nabave:**

**„KRUH I PEKARSKI PROIZVODI“**

1. **OPIS PREDMETA NABAVE**

**Predmet nabave**: Predmet nabave je **KRUH I PEKARSKI PROIZVODI** do 31.12.2024. godine sukladno specifikaciji u troškovniku.

1. **CPV oznaka i naziv**: 15811000-6 – kruh i pekarski proizvodi

1. **Količina i specifikacija predmeta nabave:** prema specifikaciji proizvoda u TROŠKOVNIKU

**2. PROCIJENJENA VRIJEDNOST NABAVE (bez PDV-a):** 11.000,00 EUR

**Osigurana sredstva (sa PDV-om):** 12.550,00 EUR

**Evidencijski broj predmeta nabave iz Plana nabave za 2024.g.:** 1/2024

**Datum objave na web stranici Osnovne škole Tar - Vabriga**: 19.1.2024.

**3. UVJETI NABAVE**

**Način izvršenja**: S ponuditeljem čija ponuda bude odabrana sklopit će se ugovor o nabavi robe u skladu s uvjetima iz ovog poziva na dostavu ponuda i odabranom ponudom.

**Rok početka i završetka ugovora:** Odabrani ponuditelj obvezan je započeti s pružanjem usluge odmah po sklapanju ugovora o nabavi i traje do 31.12.2024. godine.

**Mjesto isporuke robe:**

* Tar, Istarska 21
* Vabriga, Sv.Antona 16.

**Rok valjanosti ponude**: 15 dana od dana isteka roka za dostavu ponude.

**Rok, način i uvjeti plaćanja**:

Plaćanje se vrši bez predujma, virmanski, po obavljenoj dostavi robe i to prema ispostavljenom računu u roku od 30 dana od datuma računa

U e-računu se ponuditelj mora pozvati na KLASU i URBROJ iz ugovora.

**Cijena ponude**: cijena ponude piše se brojkama u apsolutnom iznosu i izračunava se za cjelokupni predmet nabave. Cijena ponude mora biti izražena u eurima. Jedinične cijene iz ponude su nepromjenljive za cijelo vrijeme trajanja ugovora. U cijenu ponude bez PDV-a uračunavaju se svi troškovi i popusti ponuditelja. Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a te cijena ponude s PDV-om.

Ponuditelji su obvezni popuniti Troškovnik.

**Troškovnik** mora biti popunjen na izvornom predlošku bez mijenjanja, ispravljanja i prepisivanja izvornog teksta. Ponuditelj u troškovnik obvezno unosi jedinične cijene u eurima.

Ponuditelj je dužan ispuniti troškovnik u cijelosti. Ukoliko ponuditelj ne ispuni troškovnik u skladu sa zahtjevima iz ovog Poziva ili promijeni tekst ili količine navedene u troškovniku, smatrat će se da je takav troškovnik nepotpun i nevažeći te će ponuda biti odbijena.

**Kriterij za odabir ponude**:

Kriterij za odabir ponude je ekonomski najpovoljnija ponuda.

**4. SASTAVNI DIJELOVI PONUDE**:

Ponuda treba sadržavati:

* Ponudbeni list (ispunjen i potpisan od strane ponuditelja)
* Troškovnik
* Dokaz sposobnosti za obavljanje profesionalne djelatnosti
* Potvrdu porezne uprave o nepostojanju duga s osnove dospjelih poreznih obveza i obveza za mirovinsko i zdravstveno osiguranje.
* Izjavu potpisanu od ovlaštene osobe ponuditelja da je roba koja je predmet nabave u skladu sa svim važećim dozvolama, pravilnicima, propisima, zakonima i sve što je potrebno za isporuku te vrste robe.

**5. NAČIN DOSTAVE PONUDE**

Ponuda se dostavlja na Ponudbenom listu i Troškovniku iz ovog Poziva, a koje je potrebno dostaviti ispunjene i potpisane od strane ovlaštene osobe ponuditelja. Potrebno je dostaviti i sve tražene dokaze. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Rok zaprimanja ponude je zaključno do **5.2.2024. do 11,00 sati,** neovisno od načina dostave.

Ponuda se dostavlja u pisanom obliku u zatvorenoj omotnici s nazivom i adresom naručitelja: Osnovna škola Tar-Vabriga, Istarska 21, 52 465 Tar s naznakom: „NE OTVARAJ - Ponuda za postupak jednostavne nabave „KRUH I PEKARSKI PROIZVODI„**.**

**6. OTVARANJE PONUDE**

Otvaranje ponuda neće biti javno i izvršit će ga ovlašteni predstavnici naručitelja za pripremu i provođenje postupka jednostavne nabave. Ponude će se otvarati po redoslijedu zaprimanja.

Ponude pristigle nakon isteka roka za dostavu ponuda neće se otvarati te će se kao zakašnjela ponuda vratiti ponuditelju koji ju je dostavio. Ovlašteni predstavnici naručitelja o postupku otvaranja ponuda sačinit će zapisnik.

**7. OBAVIJESTI O REZULTATIMA**

***Odluku o odabiru ponude ili Odluku o poništenju postupka nabave s preslikom zapisnika o otvaranju, pregledu, ocjeni i rangiranju ponuda Naručitelj je obvezan bez odgode u roku od trideset (30) dana, od dana isteka roka za dostavu ponuda, dostaviti istovremeno svakom ponuditelju na način koji omogućuje dokazivanje da je ista zaprimljena od strane ponuditelja (dostavnica, povratnica, izvješće o uspješnom slanju telefaksom, potvrda e-mailom) i objaviti na internetskoj stranici.***